section_heading: Izrada
paragraph_text: Johan Zoffany bio je slikar iz Njemačke, koji je postao uspješan u Londonu. Među njegovim glavnim pokroviteljima bila je kraljevska obitelj. U ljeto 1772., Zoffany je otišao iz Londona u Firenzu, s narudžbom kraljice Charlotte, da naslika Firentinsku galeriju. (Ni ona, niti njezin muž kralj Juraj III. nisu nikada osobno posjetili Italiju.) Dogovorena cijena bila je visokih 300 funti. Felton Hervey, koji je posjedovao veliku umjetničku zbirku i poznavao kraljevsku obitelj, susreo se s Zoffanyjem u Firenzi. Prikazan je na istaknutom mjestu na slici, u prosincu 1772. Zoffany je krajem 1777. još uvijek radio na slici, vratio se u Englesku tek 1779., Hervey je tada već bio umro.